Krewe se kolfwerk is kookwater | Netwerk24
Krewe se kolfwerk is kookwater
Vredenburg/Saldanha-krieket­klub (KK) het weereens sy staal gewys toe hy Coronations-krieket­klub Saterdag 24 November en Wellington Sondag 25 November geklop het.
Coronations het eerste gekolf en 142 aangeteken.
Cebo Tshiki (53; 7x4) en M. Mahin (28; 3x4) was sy beste kolwers terwyl Simon Khomari
(3-24) en Tommy Kannemeyer
(3-25) die Krewe se beste boulers was.
Hanno Kotze (37; 2x4; 3x6) en S. Khomari (30; 2x4) het verseker dat die Krewe die wentelling haal en op 145/6 geëindig het. Krewe het met vier paaltjies gewen.
Die Krewe het Sondag 25 November gereis om teen die verdedigende eendagkampioene, Wellington, te gaan speel.
Sy kaptein, Quinton Kannemeyer, het die loot gewen en besluit om eerste te boul.
Wellington het 242 aangeteken met Moshin Khan (73; 9x4; 4x6), Darren Papier (69; 8x4) en Yuan Classen (33; 3x4) sy beste kolwers.
Quinton Kannemeyer (4-30) en Nkululeko Serame (2-30) was die Krewe se beste boulers.
Die Krewe het toe een van hul beste kolfvertonings gelewer en Horatio Cornellisen (62; 4x4; 4x6), Quinton Kannemeyer (60; 4x6), Graeme Cupido (39; 4x4; 1x6), Simon Khomari (35; 4x4), Thomas Kannemeyer (26; 1x4, 1x6) nie uit nie het die wentelling in die 48ste beurt verbygesteek en sy beurt op 246/5 geëindig.
Krewe het dié wedstryd met vyf paaltjies gewen.